Взор през огледалото
Взор през огледалото е първата тетралогия на австралийския писател Йън Ървайн, в която се описва Историята от трите свята.

Книги от поредицата 
 Сянка по стъклото (A Shadow on the Glass) (1998) (ISBN 954-585-622-X)
 Кулата върху разлома (The Tower on the Rift) (2000) (ISBN 954-585-645-9)
 Тъмна е луната (Dark is the Moon) (2001) (ISBN 954-585-676-9)
 Пътят между световете (The Way Between the Worlds) (2001)

Трите свята 
Цялото действие, което се описва в романите от поредицата се върти около трите свята. Техните имена са:

 Сантенар или Сант (Santhenar или Santh) – най-малкия от трите свята. На него се развива почти цялото действие, описано в книгите. Първоначално този свят е обитаван само от Коренната раса, а след това на него се появяват и представители на другите три раси.
 Аакан (Aachan) – Първоначално този свят е обитаван само от аакимите, а по-късно е завладян от кароните. След завладяването аакимите биват изцяло подчинени от кароните. Някои от аакимите се пренасят на Сантенар, за да се спасят.
 Талалейм (Tallallame) – Това е светът обитаван от расана на фейлемите. В поредицата той е описан най-малко.

Раси 
В книгите са описани четири раси хора, които обитават трите свята. Имената на расите са:

 Коренна раса (Old human) – Представителите на тази раса обитават света Сантенар, където се развива основното действие, описано в книгите от поредицата. За разлика от другите раси, те не са успели да напуснат родния си свят. Това е най-многочислената раса.
 Аакими (Aachim) – Това е расата, която първоначално населява света Аакан. Техният свят е покорен от кароните и част от тях напуска своя роден свят, за да се засели на Сантенар. За аакимите е типично занаятчийството и инженерството. След като на Сантенар аакимите достигат разцвета си, те претърпяват голям упадък и се оттеглят в тайни укрепени градове в планините.
 Карони (Charon) – Те напускат своя роден свят и завземат Аакан, родната планета на аакимите, като заробват местното население.
 Фейлеми (Faellem) – Първоначално те обитават света Талалейм. Група фейлеми остава затворена на Сантенар и дълго време се опитва да го напусне, за да се върне на родната си планета.

Главни герои 
 Каран (Karan)
 Лиан (Llian)
 Фейеламор (Faelamor)
 Мейгрейт (Maigraith)
 Малиен (Malien)
 Игър (Yggur)
 Шанд (Shand)
 Тенсор (Tensor)
 Талия (Tallia)
 Мендарк (Mendark)
 Рулке (Rulke)
 Надирил (Nadiril)
 Лилис (Lilis)

Фентъзи поредици